Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: 98/2001. (VI. 15.) Korm. rendelet.
Paragraph Index: 327

98/2001. (VI. 15.) Korm. rendelet. 1.1.2. Sebesség Vasutak nyíltvonalait és állomási átmenõ fõvágányait legalább az alábbi fejlesztési sebességeknek megfelelõen kell tervezni: — a nemzetközi törzshálózathoz tartozó vonalakon (A) v = 120—160 km/h — az országos törzshálózathoz tartozó vonalakon (B) v = 80—120 km/h — egyéb vonalakon (C) v = 60—80 km/h A nemzetközi és az országos törzshálózatba tartozó vonalak felsorolását külön jogszabály tartalmazza. Az egyes vonalakra (vonalszakaszokra) az üzemeltetés során alkalmazható sebességet mindenkor a pálya tényleges állapota alapján kell meghatározni. A v = 120 km/h-nál nagyobb sebességre kiépített vonalakon közlekedõ vonatok legkisebb sebessége vmin = v/2, de legalább v = 80 km/h. Deltavágányokon az alacsonyabb sebességû csatlakozó vonalnak megfelelõen, de legalább 40 km/h Saját használatú vasutakon, iparvágányokon 40 km/h Keskeny nyomtávú — személyforgalmú vonalon 60 km/h — teherforgalmú vonalon 40 km/h A vasutak állomási nem átmenõ vágányait legalább az alábbiakban felsorolt sebességeknek megfelelõen kell tervezni: — normál- és széles nyomtávú vonalakon, állomási megelõzõ vágányokban nagyobb sebességû megelõzés igényénél legalább 80 km/h — egyéb megelõzõ vonatfogadó és mellékvágányokban 40 km/h — keskenynyomtávú vasúton 40 km/h A fenti értékek betartása új vasútvonalak és fejlesztés jellegû átépítések tervezésénél kötelezõ. 1.1.3. Tengelyterhelés A pályákat az alább felsorolt statikus tengelyterhelésre (tengelyteher) kell tervezni: — normál nyomtávú vonalakon 225 kN — széles nyomtávú vonalakon 250 kN — keskeny nyomtávú vonalakon 125 kN 1.1.4. Ûrszelvény Tervezésnél a helyigény tekintetében az ûrszelvényre vonatkozó mûszaki elõírásokat kell betartani. Vegyes forgalom esetén a legnagyobb ûrszelvény-igény alapul vétele szükséges. Normál nyomtávú országos közforgalmú vasútnál, új építéseknél és fejlesztéseknél a nem villamosított vonalakon is a villamos ûrszelvényt kell biztosítani. 1.1.5. Vágánytengely-távolság A vágánytengely-távolságot az ûrszelvényre vonatkozó mûszaki elõírások szerint kell megtervezni. 2003/156. szám Egy vonalon, de legalább egy-egy vonalszakaszon egységes vonali tengelytávolság tervezésére kell törekedni, értelemszerûen kezelve a beépítettségre és a hidakra vonatkozó kötöttségeket. Normál- és széles nyomtávú országos közforgalmú vasút vágánytengely-távolsága a következõ: — nyíltvonalon min. 4,00 m. — állomásokon: új tervezésnél min. 5,00 m, átalakításnál min. 4,75 m, Keskeny nyomtávolságú vasutak vágánytengely-távolsága: — nyíltvonalon min. 3,20 m, normál és keskeny nyomtávolságú vágányok között min. 3,80 m, — állomáson: személyforgalom esetén min. 4,00 m, csak teherforgalom esetén min. 3,60 m, Egyéb és speciális célokat szolgáló vágányok esetében a tengelytávolságot az ott közlekedõ jármûvek szerkezeti kialakítása, az alkalmazott technológia, valamint a balesetvédelmi szempontok alapján kell meghatározni. 1.1.6. Vízszintes vonalvezetés Az országos közforgalmú, normál- és széles nyomtávú vasúti pályák vízszintes vonalvezetését a fejlesztési sebesség alapulvételével általában úgy kell tervezni, hogy a pozitív szabad oldalgyorsulás értéke 0,65 m/s2-nél, az oldalgyorsulás idõbeli változása 0,4 m/s3-nál, a meglévõ rendszerû (geometriájú) kitérõkben 0,8 m/s3 -nál nagyobb ne legyen. A negatív szabad oldalgyorsulás megengedett legnagyobb értéke: 1,0 m/s2 Ettõl eltérõen: — új vasútvonal létesítésénél vf > 160km/h esetén nyílt vonalon és állomási átmenõ vágányokban olyan átmeneti íves íveket kell tervezni, amelyekben túlemelés nem szükséges, vagy annak értéke 0,52 m/s2 szabad oldalgyorsulás mellett nem több 60 mm-nél; — meglévõ vonalakon és kötöttségek esetén kivételesen 0,85 m/s2 szabad oldalgyorsulás, 0,65 m/s3 oldalgyorsulás-változás is tervezhetõ, de csak részletes mûszaki és gazdaságossági indokolás mellett. Az egyenes és körív között átmeneti ív szükséges: — ha az oldalgyorsulás-változás értékét csökkenteni kell, — ha a körívben túlemelés van. Az átmeneti ív hullámos görbületváltozású (pl. koszinusz) vagy lineáris görbületváltozású (pl. klotoid) lehet. Új vasútvonal létesítésénél v = 120 km/h-nál nagyobb sebesség esetén csak hullámos görbületváltozású átmeneti ív tervezhetõ. Meglévõ vasútvonal átépítésénél v = 160 km/h sebességig a lineáris görbületváltozású átmeneti ív is alkalmazható, de v = 120 km/h-nál nagyobb sebesség esetén az ezzel való tervezés indokoltságát részletes mûszaki és gazdaságossági számításokkal kell igazolni. Az állomási vágányokban — átmenõ vágányok kivételével — a legkisebb ívsugár: — vonatfogadó vágányokban 200 m, — egyéb állomási vágányokon (legfeljebb 30 m hosszon) 150 m, — rendezõ pályaudvarokon 180 m, — iparvágányok vontató- és összekötõ vágányaiban 200 m, — egyéb vágányokban 150 m. A vonalvezetésre vonatkozó további elõírásokat — az ívek, ellenívek közötti egyenesek és az átmeneti íves ívekben a tiszta ív szükséges hosszát, az átmeneti ív nélkül csatlakoztatható ellenívek sugarát stb. — a sebességre, a közlekedõ jármûvek futásbiztonságára és a megfelelõ utazási komfortra figyelemmel kell meghatározni. Keskeny nyomtávú vasúton a legkisebb tervezhetõ ívsugár — nyílt vonalon 60 m, — állomáson 60 m. 1.1.7. Magassági vonalvezetés Törekedni kell arra, hogy egy-egy vonal egységes terhelési osztályba tartozzon. Nem teljes hosszban történõ vonalátépítésnél a mértékadó emelkedõ a meglévõnél nagyobb nem lehet. Országos közforgalmú normál és széles nyomtávú vasutak eltérõ esésû szakaszai töréspontjainak legkisebb távolsága nyíltvonalon és állomási átmenõ vágányban legalább a vonathossznak feleljen meg, de — homorú töréseknél 300 m-nél, — domború töréseknél 200 m-nél rövidebb nem lehet. Egyéb vágányok esetén a töréspontok kivételesen 50 m-ig csökkenthetõk. Lejtõk csatlakoztatásánál — a felülrõl homorú csatlakozási pontnál a mértékadó emelkedõ felénél, — felülrõl domború csatlakozásoknál a mértékadó emelkedõnél nagyobb értékû lejttörés-különbség nem lehet, kivéve, ha a lejttörések különbsége 2,5 ‰ vagy ennél kisebb. A lejttörés, és ennek lekerekítõ íve nem eshet: — nyíltvonalon és állomási átmenõ fõvágányban átmeneti ívbe, kitérõre, — vasúti átjáróra (homorú ív esetén). Állomási egyéb vágányban a lejttörés kitérõ közbensõ részére (váltó és keresztezés közötti rész) eshet, ha — a domború lekerekítõ ív legalább 5000 m, — a homorú lekerekítõ ív legalább 600 m sugarú. Állomásokon — kivéve azokat a vágányokat, ahol a nehézségi erõt tolatás céljára felhasználják — 1,5‰-nél nagyobb esést tervezni új építésnél nem szabad. Átalakításnál — a helyi körülményeket és gazdaságossági szempontokat figyelembe véve — elõzetes hatósági engedéllyel — legfeljebb 2,5‰ tervezhetõ. A töréspontoknál alkalmazandó függõleges lekerekítõ ív sugarát: v = 100 km/h sebességig bezárólag az R> 0,4 vf 2, 2003/156. szám v = 100 km/h sebesség felett az R> 0,004 vf képlettel kell számolni (vf = fejlesztési sebesség). A lekerekítõ ívsugár nyíltvonalon és állomási átmenõ vágányban R = 1500 m-nél, egyéb vágányban R = 600 m-nél kisebb nem lehet. Sík vidéken a 3‰-nél nagyobb mértékadó emelkedõ tervezését kerülni kell. A vízelvezetés érdekében hosszú bevágást és alagutat lejtõbe kell tervezni. 1.1.8. Túlemelés A túlemelést a kiépítési sebesség alapján kell megtervezni 20—153 mm értékben, úgy, hogy a vonalvezetéshez alkalmazkodva az oldalgyorsulás és annak változása legfeljebb az 1.1.6. pontban megszabott értékû legyen. Kosárívben általában egységes túlemelést kell alkalmazni. Amennyiben ez nem oldható meg, akkor az ívek közé átmeneti ívet kell tervezni. Kitérõben 80 mm, peron mellett 100 mm lehet a túlemelés legnagyobb értéke. A túlemelési átmenet az átmeneti ívvel azonos hosszúságú legyen. Megengedhetõ hajlása (1:n) lehetõleg 1:10 vf, de legalább 1:7 vf legyen. Hullámos túlemelési átmenet esetén a legmeredekebb hajlás 1:5 vf lehet. Meglévõ vonalon és kötöttségek esetén lineáris kifuttatásnál az 1:6 vf hajlás még megengedhetõ, de 1:400-nál meredekebb nem lehet. Keskeny nyomtávú vasutakon a túlemelés legnagyobb értéke 85 mm. 1.1.9. Alépítmény Vasúti alépítményként használandó földmûvek tervezését méretek, teherbírás és vízelvezetés szempontjából talajmechanikai vizsgálat alapján kell elvégezni. A tervezésnél a fejlesztési igényeket is figyelembe kell venni. Teherbírás szempontjából az alépítmény teherviselõ szerkezeti részein legalább az 1.1.3. pontban meghatározott statikus tengelyterhelést, a fejlesztési sebességnek megfelelõ dinamikus többletet és a vasúti hidaknál figyelembe vett legkedvezõtlenebb tengelyeloszlást kell a számításoknál használni. Vízelvezetés szempontjából olyan megoldást kell tervezni, amelynél tartósan megoldott, hogy vízártalom miatt a vasúti alépítmény teherbírása nem csökken. A földmû anyagától és a talajvíz helyzetétõl függõen gondoskodni kell az esetleg szükséges védõrétegrõl, külön víztelenítésrõl és a rézsû állékonyságáról. Szemcsés anyagú védõréteg vastagsága legalább 0,15 m legyen. A földmûvek egyes rétegeiben a felépítményi szerkezet jellegétõl és a talajmechanikai jellemzõktõl függõen, a vonatkozó elõírásokban rögzített tömörséget kell biztosítani. Védõmûvekkel kell megvédeni a vasúti pályát — görgetegveszélyes pályarészeken, — hófúvásnak kitett pályarészeken, — vízmosás veszélye esetén, — suvadásos helyeken. A görgetegvédelemnél megfelelõ tárolóteret, és innen az összegyûlõ anyag gépi elszállításának lehetõségét is meg kell tervezni. A hófúvásos pályarészeken lehetõség szerint állandó hóvédmûvek kialakítása szükséges. Vízfolyások közelében a külön árvédelmi gáttal nem védett pálya földmû-koronájának magassága az 1% valószínûséggel elõforduló 100 éves gyakoriságú árvíz szintje felett legalább 1,0 m-rel magasabban legyen. A földmû koronája magasságának meghatározásánál figyelembe kell venni a külön jogszabályban3 foglaltakat is. Az országos közforgalmú vasúti alagút szelvénye a villamos üzemnek, továbbá a szellõzési és mentési követelményeknek megfelelõen alakítandó ki. Az alagút falazatát — esetleges fenékburkolatát — a szivárgó vizektõl meg kell védeni. Az alagútban dolgozók védelmére v = 120 km/h sebességig 30 m-enként, ennél nagyobb sebességnél 25 m-enként félreálló helyet kell biztosítani, és azt fehér mázolással kell ellátni. A vasúti jármû által vezérelt, veszélyt jelzõ hangot és fényt adó berendezést is ki kell építeni. A 100 m-nél hosszabb alagút építésénél legalább 1,20 m szélességû menekülõ járdát kell létesíteni. Vasúti pálya földmûvét (alépítményét) kábelek, vezetékek, építmények utólagos elhelyezéséhez az állékonyság igazolása és a vasút üzemeltetõjének engedélye szükséges A munka végeztével, teherbírás szempontjából, az eredeti állapotot kell helyreállítani. 1.1.10. Felépítmény A felépítmény szerkezete a fejlesztési sebességre való szükség szerinti átalakításra alkalmas legyen, vagy ezt gátló megoldást ne tartalmazzon. A felépítmény tervezésénél az üzemi igénybevétel és a tengelyterhelés szempontjait a vonatkozó mûszaki elõírások alapján kell figyelembe venni. Hézag nélküli felépítményt kell tervezni v = 80 km/h feletti kiépítési sebességû vonalakon, külön elõírások kidolgozásával. Új felépítményi rendszer csak a fõbb szerkezeti elemek teljes körû (aljak, kitérõk, sínleerõsítés, dilatációs szerkezetek) kidolgozottsága és elfogadása esetén vezethetõ be, figyelembe véve az A.2. pont elõírásait is. 1.1.10.1. Sínek Hagyományos pályában a maximális sínhosszat a dilatáció és a hevederkötés szerkezeti kialakítása függvényében kell meghatározni. Alárendelt állomási és iparvágánynál az új építést, a felújítást, a kisforgalmú vonalak egyszerûsített korszerûsítését legalább 18,0 m-es sínhosszakkal kell tervezni. 3 A folyók mértékadó árvízszintjeirõl szóló 15/1997. (X. 19.) KHVM rendelet. 2003/156. szám A sínek hosszúságát kitérõknél, vágánykapcsolatoknál és szigetelt síneknél az egyes típusok szerkezeti követelményei alapján, de mindig a vonatkozó mûszaki elõírásoknak megfelelõen kell tervezni. A felépítményt folyó vágányban 1:20 vagy 1:40 síndõléssel kell tervezni. A síndõlés nélküli szerkezetekhez való csatlakozást a kifuttatás elõírásai szerint kell megoldani. Országos közforgalmú normál- és széles nyomtávú új vasutak építésénél a sínek az — a nemzetközi törzshálózathoz tartozó vonalakon UIC 60, — az országos törzshálózathoz tartozó vonalakon UIC 54 és 48 — egyéb vonalakon rendszerûek legyenek. Közforgalmú keskeny nyomtávú új vasutak építése legalább 34,5 kg/m, egyéb keskeny nyomtávú vasút legalább 14,0 kg/m tömegû sínekkel történjék. A beépítendõ sínek minõségét és a kapcsolószereket a várható igénybevétel alapján kell megválasztani. A sínvándorlás megakadályozásáról gondoskodni kell. 1.1.10.2. Aljak A sínek alátámasztására aljként talpfa, vasbeton vagy vas keresztalj, hosszalj vagy vasbeton lemez tervezhetõ. Az aljak kiválasztásánál a biztosítóberendezés szigetelési követelményeit is figyelembe kell venni. A felépítményi rendszertõl függetlenül a legnagyobb sín-alátámasztási távolság 770 mm, a legkisebbet pedig a szerkezeti kialakítástól és a fenntartási követelménytõl függõen kell meghatározni. Ezen belül a szükséges alátámasztási távolság meghatározása a vágány igénybevétele (sebesség, tengelyterhelés) és kiképzése (íves, hevederes, hézagnélküli) alapján történjen. 1.1.10.3. Ágyazat A vasutak hálózat jellegû nyíltvonali-, valamint állomási vágányait és az ezekhez csatlakozó iparvágányokat külön indok hiányában, ágyazatos felépítménnyel kell tervezni. Az ágyazat anyaga nyíltvonalon, állomási átmenõ és megelõzõ fõvágányokban és az összes kitérõben zúzottkõ legyen. Egyéb hálózati részeken szigetelés nélküli vágányokban homokos kavics ágyazat is alkalmazható. Az ágyazat vastagságát, keresztirányú méreteit, az anyagminõséget és annak szemnagyságát a vonatkozó mûszaki elõírások alapján kell megtervezni. Különleges feladatra tervezett vasutaknál (vágányoknál) ágyazat nélküli megoldás is tervezhetõ. Mûszaki indokok alapján egyéb rugalmas ágyazású megoldás is tervezhetõ. 1.1.10.4. Vezetõsín, védõsín, terelõ sín (terelõ elem) A sín belsõ oldalán a nyomcsatornának megfelelõ távolságban vezetõsín alkalmazása szükséges: — kitérõkben és vágányátszelésben a nem mozgatható keresztezéssel szemben lévõ sínek mellett, — sarukidobó szerkezeteknél a szemben lévõ sín mellett, — olyan kissugarú ívekben, ahol a jármûvek biztonságos gördülése ezt megköveteli, — kombinált vágányban. A nyomcsatorna szélességét és mélységét a vonatkozó elõírások szerint kell tervezni. A vezetõsín végén sebességtõl függõ hosszban terelõszakasz tervezése szükséges. Védõsínt kell tervezni — biztonsági szakasszal — burkolt vágányokban és vasúti átjárókban a nyomcsatorna védelmére, amennyiben a burkolat elemei ezt nem biztosítják. A védõsínnek a közúti jármûvek tengelyterhelésére is meg kell felelnie. Terelõ sínt, vagy terelõ elemet kell tervezni vágány feletti áthidalások védelmére, ha azok alátámasztó szerkezete a vágánytengelyhez 3,50 m-nél közelebb van, továbbá a vasúti hidakon az 1.2.2.2. pontban foglaltak szerint. 1.1.10.5. Kitérõk, vágányátszelések A kitérõk tegyék lehetõvé egyenes irányban a csatlakozó pályaszakasz kiépítési sebességét, kitérõ irányban pedig az üzemi igények szerint meghatározott sebességet. A közlekedõ jármû kerekeivel való váltóállítás a vasutat engedélyezõ hatóság elõzetes feltételei szerint tervezhetõ és alkalmazható. Csúcssín-rögzítõ szerkezettel — a többlet rögzítõ erõt adó belsõ reteszelésû váltóállító mûvekkel felszerelt váltó kivételével — minden váltót el kell látni. A kitérõkbe épített sínek folyóméter tömege a csatlakozó felépítménnyel legalább azonos legyen. Átszelési és ívesített kitérõ csak geometriai kötöttségek esetén tervezhetõ. Átszelési kitérõ v = 100 km/h és a feletti fejlesztési sebesség esetén nem tervezhetõ. Nyílt vonalba és állomási átmenõ vágányba 300 m-nél kisebb sugarú kitérõ egyszerû vágánykapcsolásként vagy kiágazásként nem tervezhetõ, kivéve a mellékvonalakat, ahol a váltóállítást a közlekedõ jármû végzi. Új típusú kitérõt csak érintõköríves rugalmas csúcssínnel szabad tervezni. Kitérõ irányú magasabb sebességi igény esetén vizsgálni kell, hogy jármûfutás és utazási komfort szempontjából nem elõnyösebb-e átmeneti íves kitérõ alkalmazása. Kitérõ ívesítést tervezni csak szabványosított kitérõtípusokból szabad. Saját használatú vasút és iparvágány kivételével bekövezett kitérõ nem tervezhetõ. Országos közforgalmú vasút új nyílt vonalát vasúti vágány csak külön szinten keresztezheti. Meglévõ és alárendelt vágányokban a vágányátszelés lehetõleg egyenes legyen. Mindkét irányban köríves vágányátszelés tervezését kerülni kell. Országos közfogalmú vasutak meglévõ keresztezésénél a vágányátszelés mindkét irányban csak megszakításos lehet. Ha meglévõ helyi és országos közforgalmú vasút átmenetileg pályaszintben keresztezi egymást, akkor 30—70˚ hajlásnál a helyi vasút vágánya felfutós, egyéb esetben a 2003/156. szám vágányátszelés-megszakításos legyen. 6˚ 20’ 25”-nél kisebb szögû vágányátszelés nem tervezhetõ. Az ívek csatlakozására vonatkozó elõírásokat a vágánykapcsolásoknál is be kell tartani. 1.1.11. Állomástervezés 1.1.11.1. Általános elõírások A vágányok mennyiségét, rendeltetését, használható hosszát, és az egyidejû meneteket lehetõvé tevõ vágánykapcsolások szükségességét, forgalmi-üzemi vizsgálat alapján kell tervezni. Országos közforgalmú vasutak új állomásainak építése vagy a meglevõk korszerûsítése során a tehervonati fogadó-indító vágányok használható hossza a nemzetközi törzshálózathoz tartozó vonalakon 750 m-nél, az országos törzshálózathoz tartozó vonalakon 600 m-nél rövidebbre nem tervezhetõ. Egyéb vonalakon a forgalom jellegétõl függõen (kizárólag személyszállítás, vagy csak árufuvarozás, esetleg vegyes forgalom céljaira is) rövidebb állomási vágányok is tervezhetõk. Ezek legkisebb használható hosszát, a ténylegesen közlekedõ vonatok hossza alapján kell meghatározni. Általában csak egyszerû vágánykapcsolások tervezhetõk; kettõs- vagy íves vágánykapcsolások geometriai kötöttségek esetén kivételesen alkalmazhatóak. Biztonsági célból a csatlakozó vágányoknál terelõ csonkavágányt, vágányzáró sorompót vagy siklasztó sarut, illetve tolatásjelzõt kell elhelyezni, a vonatkozó elõírások szerint. A csonkavágányok végét vágányzáró szerkezettel kell lezárni. Erõsített, fékezõ hatású (munkaemésztõs) ütközõbak szükséges 10,0 m építési hosszal — személyvonati vonatfogadó vágányok végére (kivéve a kizárólag motorkocsis személyvonatokat fogadó vágányokat), — nagy gyalogosforgalom védelmére, — nagy értékû létesítmények védelmére. Erõsített ütközõbak szükséges — a kizárólag motorkocsis személyvonatokat fogadó vágányok végére, — az építmények védelmére. Minden egyéb helyre földprizmát vagy egyszerû ütközõbakot kell tervezni. Munkaemésztõs vagy erõsített ütközõbak betonteknõjének végén lévõ biztonsági betontömböt — egyéb elõírás hiányában — 4000 kN pályairányú erõre kell méretezni. Vasútüzemi épületek elhelyezését — a vasúti ûrszelvény, — a fejlesztési igények, — a környezetvédelem, — a közlekedésbiztonsághoz szükséges szabadlátás és — a karbantartás szempontjainak figyelembevételével kell megtervezni. Új állomás és megállóhely építésénél vagy a meglévõk korszerûsítésénél legalább olyan emelt peron (sínkorona magasság + 0,30 m) tervezése kötelezõ. Ezek szintbeli megközelítése csak legfeljebb v = 120 km/h sebességre engedélyezett vasútvonalnál megengedett. 120 km/h sebesség felett külön szintû megközelítést kell kiépíteni. A peronokat a vonathosszak, az utasok száma és sebesség alapján úgy kell méretezni, hogy az elsodrási határok között, és azon kívül, az utasok részére legalább 1,8 m-es sáv álljon rendelkezésre. A peronokhoz vezetõ utak, lépcsõk, alul- és felüljárók szélességét a várható forgalom alapján kell megállapítani. Targoncák, kerekes székek és gyermekkocsik peronra történõ akadálymentes feljutását meg kell oldani. A peron hosszának meghatározásánál csonkavágány esetén a biztonsági hossz és az ütközõbak szükséges hossza is figyelembe veendõ. A peron szélességi méretezésénél az elõbbieken túlmenõen — a targoncaforgalmi igényt, — a peronon elhelyezett létesítmények (alul-, felüljáró lépcsõ, épület) méreteit is figyelembe kell venni. Peronban lévõ oszlopszerû létesítmény a vágánytengelyt az elsodrási határ + 1,0 m-nél jobban nem közelítheti meg. A peronok magasságát a közlekedõ jármûvek padlószintje, illetve a fellépést lehetõvé tevõ lépcsõ magassága szerint kell megszabni, az ûrszelvény-elõírások, a tervezett vágánytengely-távolságok, valamint a balesetvédelmi szempontok figyelembevételével. A peronok burkolata szilárd, pormentes legyen. Országos közforgalmú vasutakon 7,50 m és ennél nagyobb tengelytávolság esetén a peronmagasság sínkoronaszint felett legalább 0,30 m, ennél kisebb tengelytávolság esetén 0,15 m lehet. 1.1.11.2. Egyéb elõírások Személypályaudvar átmenõ- vagy fejpályaudvarként alakítható ki. Ha a fejpályaudvar vágányai nem egyvonalban végzõdnek, akkor a különbözõ hosszúságú vágánycsoportok keresztirányú megközelítésére aluljárórendszer létesítésének szükségességét meg kell vizsgálni. Új személypályaudvarnál a személyvonati szerelvények tisztításának, takarításának, kisebb karbantartásának, elõfûtésének, elõhûtésének, próbafûtésének, vízfeltöltésének, fékpróbájának mûszaki feltételeit meg kell teremteni. A vágánycsoportok a technológiai sorrendnek feleljenek meg. A kocsik takarítására, karbantartására szolgáló tároló vágányok között targoncák közlekedését lehetõvé kell tenni. A teherpályaudvart úgy kell megtervezni, hogy annak üzeme a csatlakozó vasútállomás forgalmától függetlenül mûködjék, és a közúti megközelítése — a város — illetve a településrendezési tervvel egyeztetve — legyen megoldva. A teherpályaudvart kerítéssel kell a környezettõl elhatárolni. El kell látni csatornázással, térvilágítással, a rakodógépek mûködéséhez szükséges energiával, valamint tûzoltóút- és vízhálózattal. A konténerrakodókat és a konténer-pályaudvarokat az üzemi és fejlesztési tervekben szereplõ forgalomnagyságnak és konténertípusoknak megfelelõen kell tervezni, nagy 2003/156. szám forgalomnál közvetlen vonatindítási lehetõséggel. A közúti csatlakozást a forgalom nagyságának megfelelõen kell megoldani. Kis konténerforgalomnál a konténer-pályaudvar más árukezelési mûveletre szolgáló pályaudvar részeként is tervezhetõ. A burkolatok méretezése három egymásra helyezett konténer tömegébõl számítva történjék. Új rendezõpályaudvar létesítésénél folytatólagos elrendezésû vágánycsoportokat kell tervezni. Az irányvágányok elosztókörzete rövid legyen, és a vágányok biztonsági határjelzõi a gurítódombtól közel egyenlõ távolságokra helyezendõk el. Átszelési kitérõ és nem szimmetrikus XVIII-as rendszerû kitérõ nem tervezhetõ. Az irányvágányok hosszát a kocsik mennyisége, illetve a képzendõ vonatok hosszúsága alapján kell megtervezni. A rendezõpályaudvar lejtési és magassági viszonyait — az alkalmazott fékrendszer figyelembevételével — futásdinamikai számítással kell meghatározni. Ezen az alapon el lehet térni az állomástervezési lejtviszonyokra vonatkozó elõírásoktól. Az állomástervezési elõírásoktól eltérõ ajánlott lejtviszonyok a következõk: — a felhúzó-vágány legnagyobb mértékadó emelkedõje 8—10‰, — a gurítódomb elõtt a torlasztó lejtõ 15—20‰. A gurítódomb domború lekerekítõ függõleges ívét az alkalmazandó tolató jármûnek megfelelõen, legalább 300 m sugárral kell tervezni, a homorú lekerekítõ ív sugara legalább 400 m legyen. A gurítódomb lefutó lejtõjét legalább 50‰ eséssel kell kialakítani. A vontatási telepet, valamint egyes jelentõs nagypályaudvarok mellett kiépülõ mûszaki pályaudvarokat — az állomás fejlesztési tervének megfelelõen — úgy kell elhelyezni, hogy a vonatra váró vagy a vonatról a vontatási telephelyre közlekedõ mozdonyok az állomás vonatforgalmát ne zavarják és megfelelõ kapcsolat legyen az állomási mozdonykörüljáró vágánnyal. Lehetõleg kétirányú be- és kijáratot kell biztosítani. Az épületeken belül a kocsiszíni idõszakos és egyéb vizsgálatokra, mûhelyi munkákra kell helyet biztosítani. A tengelytávolságot a technológiai igény szerint kell tervezni. A jármûmosó berendezés vágányai és a villamosított vágányok közötti tengelytáv legalább 9,0 m. Ennek hiányában különleges berendezés szükséges. A kocsijavító telepet a javításra kisorozott kocsik részére a vontatási telep vagy az üzemi pályaudvar szerves részeként vagy önálló telepként kell tervezni. A javítócsarnokot a fejlesztési igénynek megfelelõ kocsiszámra kell tervezni. A baleseti segélynyújtó szerelvények, hóeltakarító, gyomtalanító és egyéb különleges jármûvek tárolása és javítása céljára vagy a kijelölt állomások, vagy a vontatási, illetve jármûtelepek hálózatán belül kell szükség szerint vágányokat biztosítani. A kocsiszínekben a vizsgálóvágányokat vizsgálóaknával, vagy tartórendszeren álló vágányokkal, a szükséges energiaforrásokkal, világítással, tetõvizsgáló állásokkal és emelõ berendezésekkel kell ellátni. 1.1.12. Pályaépítés, pályafenntartás és pályafelügyelet 1.1.12.1. Pályaépítés Vasútépítés — a külön jogszabályban meghatározott esetek kivételével — csak létesítési engedély, és jóváhagyott építési (kivitelezési) terv alapján valósítható meg. Vasúti pályák létesítési engedélyét az illetékes hatóság az engedélyezési terv alapján adja meg és egyben meghatározza a kiviteli terv tartalmi követelményeit. Az építéshez jóváhagyott kiviteli tervek szükségesek. Az engedélyezési és kiviteli tervek tartalmi követelményeit rendeletben4, külön hatósági, illetve vállalati elõírásban kell meghatározni. A vasút létesítéséhez szükséges területrõl a vasútról szóló törvényben, az Országos Területrendezési Tervrõl

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes